

**Panel diskusija**

**u okviru SERIJALA “Održive karijere u Srbiji - odgovorni građani 21. Veka”**

**zelena gradnja / zeleni poslovi / inovacije**

**Zoom platforma, 24.9.2020. u 12h**

U saradnji sa Savetom zelene gradnje Srbije započinjemo prvi u serijalu panel diskusija u okviru programa “Održive karijere u Srbiji - odgovorni građani 21. veka”. Panel će se održati tokom [Svetske neHYPERLINK "https://serbiagbc.rs/svetska-nedelja-zelene-gradnje-2020-vreme-za-akciju-actonclimate/"delje zelene gradnje HYPERLINK "https://serbiagbc.rs/svetska-nedelja-zelene-gradnje-2020-vreme-za-akciju-actonclimate/"2020HYPERLINK "https://serbiagbc.rs/svetska-nedelja-zelene-gradnje-2020-vreme-za-akciju-actonclimate/": Vreme za akciju – #ActOnClimate.](https://serbiagbc.rs/svetska-nedelja-zelene-gradnje-2020-vreme-za-akciju-actonclimate/) i biti prepoznat kao deo programa.

**U panelu učestvuju:**

Mast.inž.arh. Dragana Korica, izvršni direktor Saveta zelene gradnje Srbije

dr Aleksandra Sretenović, docent na Mašinskom fakultetu Univerziteta u Beogradu, člana SrbGBC

dr Nedeljko Milosavljević, RTTP, direktor Centra za transfer tehnologijeUniverziteta u Beogradu

**Moderatorka:** Jelena Kurjak, Centar za razvoj karijere i savetovanje studenata Univerziteta u Beogradu

Zašto je zelena gradnja važna i kakve su mogućnosti razvoja karijere u toj oblasti predstaviće Dragana Korica, Mast.inž.arh. i izvršni direktor Saveta zelene gradnje Srbije. Zelene karijere u sektoru zgradarstva predstaviće dr Aleksandra Sretenović, docent na Mašinskom fakultetu Univerziteta u Beogradu, člana Saveta zelene gradnje Srbije (SrbGBC).

Svaka promena načina i principa rada zahteva inovacije, te smo za ovu priliku pozvali dr Nedeljka Milosavljevića, dipl. inž. tehnol., RTTP, direktora Centra za transfer tehnologije Univerziteta u Beogradu, da pored saveta mlađim kolegama, predstavi karijeru inovatora.

Upoznajte se sa poslovima budućnosti, **prijavite se i postavite pitanja našim panelistima** [**ovde**](file:///C%3A%5CUsers%5CZorka%5CAppData%5CLocal%5CTemp%5Cu%22ovde)

 **“Održive karijere u Srbiji - odgovorni građani 21. veka”**

**Program serijala u organizaciji**

**Univerzitetskog centra za razvoj karijere i savetovanje studenata**

Godinama slušamo o održivom razvoju i njegovoj važnosti, tokom studija, u medijima, čitamo u literaturi. Danas umesto nove zimske kape, biramo masku protiv smoga i štetnih PM 2.5 čestica. Zelene površine su postale deponije smeća. Snega u gradovima skoro i da nema, a kiša pada kad joj vreme nije. Siromaštvo građana je iz dana u dan sve veće. Da li je vreme je i da počnemo da "živimo" održivi razvoj, da promenimo svoje ponašanje u odgovorno, prema sebi, drugima i životnoj sredini u kojoj boravimo?

Program “Održive karijere u Srbiji - odgovorni građani 21. veka” [Univerzitetskog centra za razvoj karijere i savetovanje studenata](http://www.razvojkarijere.bg.ac.rs/sticanje_radnog_iskustva_i_poslovi_za_diplomce_detaljnije?id_unos_poslova=2032) je zamišljen kao online serijal panel diskusija sa profesionalcima - alumnijima Univerziteta u Beogradu, koji su svoje karijere razvili na poslovima koji mogu imati održivost kao glavni fokus, glavnu odgovornost ali i onima koji svojim radom u manjoj meri doprinose realizaciji ciljeva održivog razvoja.

Jednomesečnim susretima sa profesionalcima koji su izgradili “održive” karijere želimo da  studentima i onima koji su diplomirali ukažemo na značajne informacije, neophodne veštine i znanja koje mogu pomoći da izgrade put ka odabranoj karijeri.

Učesnici - gosti ovog serijala rade u privatnom, državnom ili nevladinom sektoru, malim / srednjm preduzećima, multinacionalnim kompanijama. Oni rade u administraciji, kao menadžeri, inženjeri, profesori... Oni su inovatori, startaperi, freelanceri, istraživači. Oni su profesionalci koji rade na poslovima čiji rezultati doprinose opštem dobru. Oni su odgovorni građani 21. veka!

**Prijavite se i postavite pitanja našim panelistima** [**ovde**](file:///C%3A%5CUsers%5CZorka%5CAppData%5CLocal%5CTemp%5Cu%22ovde)

**/http://skr.rs/5yE/**